Veghond val seun (7) aanArgieffoto ŉ Sewejarige seun van Durban in KwaZulu-Natal is in ŉ ernstige toestand in die hospitaal opgeneem nadat die gesin se Amerikaanse veghond hom Woensdagmiddag aangeval het. Chris Botha, woordvoerder van Netcare911, sê die nooddienste is deur ŉ verbyganger ontbied nadat dié die seun met ŉ ernstige wond aan sy regterbobeen op die sypaadjie sien lê het. Die seun is na ŉ nabygeleë hospitaal geneem waar hy aansterk. Meer besonderhede oor presies hoe die voorval ontvou het, is nie tans beskikbaar nie. Die polisie ondersoek die saak.